**Cyfarfodydd Tiwtoriaid**

**23 Tachwedd 2020** (13 yn bresennol)

|  |
| --- |
| **Cywiro gwallau** |
| Rhannwyd y dosbarth yn grwpiau i drafod a ydyn nhw’n tynnu sylw yn y dosbarth at wallau sy’n codi yn y gwaith cartref. Codwyd y pwyntiau canlynol:* Mae’n bwysig cael y cydbwysedd yn iawn rhwng manteisio ar gyfleoedd i gywiro, ond heb gorwneud hyn a diflasu’r dysgwyr ar draul cyfleoedd y gyfathrebu.
* Mae’n bosib newid union eiriau’r dysgwyr er mwyn dangos natur y gwall. Ar y llaw arall, o wneud hyn dyw dysgwyr ddim bob tro’n sylweddoli mai eu gwall nhw yw e. Gall tiwtoriaid ddewis beth sy’n gweithio orau iddyn nhw.
* Nodwyd fod rhaid i’r esboniadau fod o fewn cyrraedd y dysgwyr, hynny yw, bod digon o wybodaeth o’r Gymraeg gyda nhw i ddeall yr ateb.

Dywedwyd nad oes angen dangos Cymraeg anghywir bob tro. Mae modd ymarfer heb adael i’r dysgwyr wedi Cymraeg anghywir, e.e.Gwall: pan llosgodd. Ymarfer: Beth sy’n digwydd pan gewch chi **pan** + **llosgodd** = **pan losgodd**. Dril atgyfnerthu: *When he arrived*, *When he paid*, *When he saw* ac ati.Gwall: tair chath: Ymarfer: Sut mae dweud **tair** + **cath** = **tair cath**. Dril atgyfnerthu: tair punt, tair merch, tair cath. Nodwyd ei bod yn bosib ymarfer cyfrif ym mhob uned wrth gyflwyno’r eirfa newydd. Gair newydd: gwers. Ymarfer un wers, dwy wers, tair gwers, pedair gwers. Wrth wneud hyn gydag un enw benywaidd ac un enw gwrywaidd ym mhob uned, bydd ymarfer cyson.Gwall: y drydedd ganrif ar bymtheg. Ymarfer: ymarfer y trefnolion o 11eg i 19eg. Sut mae dweud 18g, 19g, 16g – amser i’r dysgwyr ysgrifennu’r rhain. |
|  **Dis rhagenwau** |
| Diolch yn fawr i Annest John am rannu’r ddolen yma i ddis ryngweithiol electronig. Pe hoffech gael y ddolen, cysylltwch â Helen Prosser: helen.prosser@dysgucymraeg.cymru |
| **Uned 18 Mynediad** |
| Soniodd Sian Merlys ei bod wedi’i chael yn anodd cyflwyno popeth yn Uned 18 (y dyfodol) wrth ddysgu’r Cwrs Cyfunol ac roedd Ali’n cytuno. Soniwyd y byddai modd edrych yn ofalus ar Uned 18 wrth fireinio’r Cwrs Mynediad yn y flwyddyn newydd. |
| **Nadolig** |
| Dangosodd Mair lle mae adnoddau’r Nadolig a’r wybodaeth am y digwyddiadau ar y wefan genedlaethol: <https://dysgucymraeg.cymru/digwyddiadau-nadolig/>.Atgoffwyd pawb am y sesiynau coginio byw:1 Rhagfyr – Coginio gyda Nerys Howel4 Rhagfyr – Coginio ym Mhatagonia11 Rhagfyr – Coginio gyda Eluned Davies Scott18 Rhagfyr – Coginio gyda Ameer RanaMae pob sesiwn yn dechrau am 6pm.Anfonir manylion llawn at diwtoriaid yn fuan.Bydd Dafydd Iwan yn cynnal cyngerdd arbennig i’r Ganolfan Dysgu Cymraeg nos Iau, 17 Rhagfyr am 8pm ar dudalen Facebook/learncymraeg ac ar blatfform AMAM.  |
| **Defnyddio fy Nghymraeg** |
| Cafwyd trafodaeth ar ffurflen Defnyddio fy Nghymraeg. Rhaid i ddysgwyr wneud y gwaith yn annibynnol eleni trwy gwblhau’r ffurflen ar y wefan genedlaethol. Mae’n bosib bod hyn yn arwain at lai o ddysgwyr yn gosod nodau, ond mae’n bosib hefyd bod y nodau’n fwy ystyrlon i’r rhai sy’n cymryd rhan. Yn anffodus, nid yw’n bosib darparu data lleol gan nad yw’r ffurflen yn gofyn i’r dysgwyr nodi darparwr. |
| Cyfarfod nesaf: 30 Tachwedd am 2pm |